คือประจำเดือนพึ่งมาวันที่ 18 มกราคมที่ผ่านมา และหมดไปวันที่ 24 มกรา ทุกทีประจำเดือนก็มา3-4วันปกติ อยู่ๆประจำเดือนก็มาอีกแล้ว วันที่ 28 มกรา ไม่รู้ว่าจะเป็นอะไรรึป่าว แต่ก่อนหน้านี้วันที่25พึ่งมีอะไรกับแฟนมาค่ะ ไม่รู้ว่าเกี่ยวด้วยรึป่าว แต่วันสองวันผ่านมานี้ มีตกขาวด้วยค่ะ อยากทราบว่าเป็นอะไร
สวัสดีค่ะ การมีเลือดออกผิดปกติทางช่องคลอดดังกล่าวมา ไม่น่าจะเป็นประจำเดือน แต่อาจเกิดจาก-เนื้องอกมดลูก-ติดโรคติดต่อทางเพศสัมพันธ์เช่นหนองในแท้ หนองในเทียม-เนื้องอกหรือมะเร็งที่ปากมดลูก-การติดเชื้อที่มดลูก ปากมดลูก ช่องคลอด-ภาวะแทรกซ้อนจากการตั้งครรภ์เช่น แท้ง ท้องนอกมดลูก-ผลข้างเคียงจากการใช้ยาคุมกำเนิด-ความผิดปกติของรังไข่ทำให้ระดับฮอร์โมนเพศผิดปกติ จึงมีเลือดออกระหว่างรอบเดือนแนะนำควรไปพบสูตินรีแพทย์เพื่อหาสาเหตุค่ะ โดยแพทย์อาจซักประวัติเพิ่มเติม ตรวจภายใน ตรวจปัสสาวะดูการตั้งครรภ์และอัลตราซาวน์หน้าท้องดูว่ามีมดลูกหรือรังไข่ผิดปกติหรือไม่การดูแลตัวเองเบื้องต้น งดมีเพศสัมพันธ์ไปก่อน ไม่ซื้อยาปรับฮอร์โมนมากินเอง และหากมีเลือดออกมากขึ้นร่วมกับมีก้อนเนื้อปนออกมา ปวดหน่วงท้องน้อย ควรรีบไปพบแพทย์